รัฐเตรียมปรับงบ55ฟื้นฟูน้ำท่วม
เลขาฯสศช.เผยรัฐบาลเตรียมปรับงบประมาณปี55 ใหม่ เพื่อฟื้นฟูผลกระทบจากน้ำท่วมที่หนักหน่วง
10 ต.ค. 2554

เลขาฯสศช.เผยรัฐบาลเตรียมปรับงบประมาณปี55 ใหม่ เพื่อฟื้นฟูผลกระทบจากน้ำท่วมที่หนักหน่วง
นายอาคม เติมพิทยาไพสิฐ เลขาธิการ สำนักงานคณะกรรมการพัฒนาการเศรษฐกิจและสังคมแห่งชาติ (สศช.)  กล่าวว่า จากการประเมินมูลค่าความเสียหายเบื้องต้นที่ 8-9 หมื่นล้านบาทนั้น แบ่งเป็น 2 ส่วนคือ ความเสียหายที่มีต่อภาคการเกษตร ราว 4 หมื่นล้านบาท และความเสียหายที่มีต่อภาคอุตสาหกรรม ราว 4.8 หมื่นล้านบาท(เฉพาะนิคมอุตสาหกรรมสหรัตนนคร และสวนอุตสาหกรรมโรจนะ) ทั้งนี้รัฐบาลจะมีการปรับงบประมาณรายจ่ายประจำปี 2555 ใหม่ เพื่อให้สามารถรับมือกับผลกระทบจากปัญหาน้ำท่วม ส่งวนจะมีการปรับตัวเลขการขาดดุลหรือไม่ยังไม่สามารถตอบได้
นายอาคมกล่าวว่า ผลกระทบจากผปัญหาน้ำท่วมกระจายตัวมาก หากในเดือนต.ค.และพ.ย.นี้ธุรกิจและภาคอุตสาหกรรมปรับตัวได้เศรษฐกิจจะมีการฟื้นตัวได้ แต่หากลากยาวไปจะกระทบมากกว่านี้
นายกิตติรัตน์ ณ ระนอง รองนายกรัฐมนตรี และรมว.พาณิชย์ มอบหมายให้สภาพัฒน์ติดตามผลกระทบน้ำท่วมที่มีต่อจีดีพีในภาพรวม พร้อมนำเสนอข้อมูลเข้าสู่ที่ประชุมคณะรัฐมนตรีในวันที่ 11 ต.ค.ด้วย